KRAJEVNA SKUPNOST ROŽNA DOLINA

Številka: 6/23

Datum: 7.9.2023

**ZAPISNIK**

6. seje Sveta KS

Prisotni: Borut Čubej, Bore Mitovski, Miha Bitežnik, Mavricija Valantič, Klavdija Židanik, Nataša Volk, Marjan Grilč, Erika Bensa, Slavko Šuligoj

Pričetek seje ob 18. uri

**DNEVNI RED:**

**1.Pregled realizacije sklepov 5. seje.**

**2.Krajevni praznik ocena stroškov in dogovor o izvedbi prireditev do konca leta 2023.**

**3. Pregled ponudb za ureditev pisarne na sedežu KS Rožna Dolina in vzdrževanje del na otroških igriščih ter rekreacijskem igrišču Rožna Dolina.**

**4.Pregled prispele pošte.**

**5.Razprava in odločanje o predlogu umestitve orodja za ulično vadbo na igrišču v Rožni Dolini ter pregled prispelih ponudb**

**6. Pregled porabljenih sredstev**

**7. Razprava o načinu sklenitve partnerstva z društvi v naši KS**

**8. Razprava o pismu predsednika ŠD Stara Gora in sprejetje ukrepov za umiritev razmer**

**9. Predlogi in pobude**

**10. Razno**

Na dnevni red nihče nima pripomb in se z njim vsi člani sveta KS soglasno strinjajo.

**Točka 1.**

Po pregledu sklepov 4. seje ugotavljamo, da so bili vsi sklepi realizirani.

**Točka 2.**

Krajevni praznik je bil realiziran. Ostaja nam cca. 3.600 eur za ostala praznovanja. Zadolžimo g. Šuligoja in g. Grilča da pridobijo ponudbe za prihod dedka mraza in novoletno srečanje krajanov.

Nabavimo smrečico. G.a Bensa Erika ima delavnico za izdelavo okraskov.

Postavitev lučk pred sedežem KS.

**Sklep št. 1**

**G. Bore Mitovski je zadolžen za odstranitev plakata Picerija Alesandro, ki še vedno visi.**

**Točka 3.**

G. predsednik je pridobil ponudbe podjetja Momax za 616,68 eur, Dipo za 689,97 eur in Lesnina za 657,00 eur.

**Sklep št. 2**

**Nabavimo pohištvo za pisarno v Momaxu kot najugodnejšemu ponudniku za 616,68 eur.**

**Sklep št. 3**

**Nabavimo računalnik in multifunkcijsko napravo pri podjetju ETS-AK d.o.o. v vrednosti 1.990,78 eur.**

**Točka 4.**

Med prispelo pošto je prošnja Medobčinskega društva invalidov Goriške o ureditvi pešpoti oziroma kolesarske steze na Vipavski cesti v smeri od Rožne Doline do Pikola, ker invalid ne more do doma.

Dobili smo ponudbo za brezplačne računalniške tečaje. Prijave zbira g. predsednik.

Prejeli smo pobudo g. Severja za ureditev parkirišča na Ulici 25. maja. G. Šuligoj pove, da se je pogovarjal s predstavnikom podjetja Petrol, predstavnikom KS in predstavnikom MONG po 15.9.23. G. Šuligoj bo tudi organiziral sestanek.

G. predsednik pove, da je problemov več (kolesarska steza, pločniki, prehod za pešce) in je potrebno izvesti sestanek z MONG, kjer bi določili plane za odprave te problematike.

**Sklep št. 4**

**G. Šuligoj pripravi dopis za MDIG in MONG za ureditev tega odseka kolesarske steze Rožna Dolina - Ajševica.**

**Točka 5.**

Prejeli smo tri ponudbe za orodja za vadbo na prostem za igrišče v Rožni Dolini ter ponudbo za vzdrževanje in zamenjavo igral v Stari Gori in na Ajševici.

**Sklep št. 5**

**Nabavimo orodja za vadbo na prostem pri podjetju Euromix d.o.o. v vrednosti 12.220,45 eur za igrišče v Rožni Dolini. Igrala in igrišče v Rožni Dolini obnovi Športno društvo Rožna Dolina v vrednosti 5.255,00 eur, igrala na športnih igriščih v Stari Gori in na Ajševici obnovi Komunala Nova Gorica v vrednosti 1.805,60 eur za Staro Goro in 2.680,00 eur za Ajševico.**

**Točka 6.**

Po proračunski kartici iz računovodstva na MONG izkazuje, da imamo še 50.576,74 eur.

**Točka 7.**

S športnimi društvi niso urejena pravila za oddajanje prostorov. Skličemo sestanek vseh športnih društev.

**Točka 8.**

Predsednik ŠD Stara Gora je poslal dopis v zvezi z delom društva o neurejenosti doma krajanov in okolice. Nedopustno je, da se član sveta KS g. Bore Mitovski neprimerno obnaša. Predlagamo že omenjeni sestanek vseh udeležencev za umiritev situacije.

**Točka 9**

Ga Bensa pove, da so razbite šipe na avtobusni postaji. Šipe so zavarovane. Naročimo zamenjavo in prijavimo škodo zavarovalnici Triglav.

G. Klavdija Židanik pove, da je na cesti partizanske tehnike problem puščanja vodovoda. Napisala bo dopis za odpravo le tega na Vodovode in kanalizacijo in MONG.

G. Čubej predstavi ponudbe za izvedbo geodetskega posnetka ceste Ulica Partizanske tehnike za namen parcelacije in odkupa zemljišč.

G Šuligoj zaradi preteklih dogodkov v KS Rožna Dolina, predvsem pri izvajanju velikih investicij ugotavlja, da krajani in svet KS niso seznanjeni in vključeni pri odločitvah in dajanju soglasij ali gradbenih dovoljenj pri investicijah, ker krajani oziroma svet KS nima pristojnosti dajanja obveznih mnenj oziroma soglasij pri posegih v Rožni Dolini. Določila statuta iz leta 2004 so v 52. členu določala, da KS seznani pristojni organ občine …. ter daje obvezna mnenja in predloge pri vseh pomembnih predvidenih gradnjah, javnih razgrnitvah, itd …

V spremembah statuta, ki so se dogajale kasneje v letih 2012, 2017 in 2019 je besedica obvezna izginila iz določil drugega odstavka 52. člena. Zato dajemo pobudo županu in mestnemu svetu, da se določilo o obveznem mnenju in soglasju KS pri pomembnih zadevah, ki so opredeljene v šestih alinejah drugega odstavka 52. člena ponovno vrne oziroma dopiše v statut MONG.

**Sklep št. 6:**

**Županu in mestnemu svetu MONG podamo predlog popravka statuta MONG, da v drugi odstavek 52. člena ponovno doda izpuščeno besedo obvezna.**

**Sklep št. 7:**

**Naročimo zamenjavo razbitih šip na avtobusnih postajah v vrednosti 286,21 eur.**

**Sklep št. 8:**

**Naročimo geodetski posnetek pri podjetju GEO – Matjaž Filej v vrednosti 2.131,77 eur**

**Točka 10**

G. Bitežnik pove, da sestanek na občini moramo še počakati, ker nov vodja še ni začel delati.

V zvezi z optiko tudi pove, da naj bi optika bila v Rožni Dolini v kratkem, ker je bila dana v plan Telekoma.

G. Mitovski je na sestanku na MONG izvedel, da so ceste v Stari Gori vse brez projekta in nevarne. Krajevna skupnost bo podala predlog idejne zasnove MONG-u.

Tudi odcep vodovoda, ki še manjka v Stari Gori je bila dana v plane MONG-a.

MONG nam je poslal seznam lastnikov zemljišč, pridobiti moramo podpise za začetek parcelacije ulice partizanske tehnike.

Glede na odkupe zemljišč g. Čubej pove, da je javni interes pred zasebnim in tako ne bo mogel noben član sveta KS za svoj interes pridobiti zemljišča, katero krajani predlagajo za namene družbene infrastrukture, v času trajanja mandata v svetu K.S.

Seja zaključena ob 22.10 uri.

Zapisala Predsednik KS Rožna Dolina

Nataša Volk Borut Čubej